其二
白日澹澹沉黄河，清霜入水同流波。行人早行过滹沱，心思故乡悲如何。马足冻折车婆娑，辛勤慰悦徒旅多。前飞鹙鸧后鴐鹅，荒城投泊愁网囮。城边当垆双绿螺，入门便酌金叵罗。秋风野池吹朱荷，酌酒不饮当听歌。歌成一曲新阳阿，听之双泪同沿涡。少年苦贫但搓挪，何为远行心烦苛。
主题：思乡
情感：哀伤、想家